સેટેલાઈટ ગેંગરેપની ઘટના બાદ સફાળી જાગેલી પોલીસે હવે આવી ઘટના સર્જાય જ નહીં તેવા પ્રિકોશન લેવાનું શરૂ કર્યું છે. ગેંગરેપની પીડિતાએ પોતે એકલી ગઈ હોવાનું, તેનું અપહરણ થયું હોવાનું અને સોશિયલ મીડિયા થકી તેને ધમકી મળ્યાનો આરોપ ફરિયાદમાં લગાવ્યો હતો. આ તમામ બાબતો અંગે સતર્ક બનેલી પોલીસે શહેરની શાળા-કોલેજની વિદ્યાર્થિનીઓને આવા અનેક મુદ્દે સોમવારે પાઠ ભણાવ્યાં હતા. ખાસ કરીને મણિનગરની કોલેજમાં ડીસીપી ઝોન-૬ આર.ટી સુસરા, મણિનગર પી.આઈ. પી.જી સરવૈયા અને કાગડાપીઠ વિસ્તારની સ્કૂલમાં ‘કે’ ડિવિઝનના એડિ.ડીસીપી ચિંતન તેરૈયાએ સ્કૂલ-કોલેજમાં જઈ ૧૫-૧૫ મિનિટના ક્લાસ લીધા હતા.